**KOMENTE DHE REKOMANDIME**

**MBI RAPORTIN E MONITORIMIT TË 8 MUJORIT TË vitit 2024**

**PËR inspektoriatin e lartë të drejtësisë**

1. **Vlerësim i përgjithshëm**

**Inspektoriati i Lartë i Drejtësisë** gjatë vitit 2024ka administruar dhe menaxhuar fondet publike sipas programit “Veprimtaria e Zyrës së Inspektorit të Lartë të Drejtësisë”.

Me fondet e buxhetit të vëna në dispozicion gjatë vitit 2024, ILD ka realizuar qëllimin e tij, i cili është “Garantimin e funksionimit të shtetit të së drejtës, pavarësinë e sistemit të drejtësisë si dhe rikthimin e besimit të publikut tek institucionet e këtij sistemi”.

Përgjatë 8 mujorit të vitit 2024 është realizuar objektivi i programit i cili konsiston në “Fuqizimin e veprimtarisë për matjen e performancës së subjekteve të hetimit disiplinor mbi cilësinë dhe efikasitetin e dhënies së drejtësisë sipas standarteve evropiane”.

Për realizimin e objektivit kanë kontribuar produktet performanca e të cilëve paraqitet si më poshtë:

* Për produktin “Inspektime të kryera/ankesa të trajtuara”, për 8 mujorin e vitit 2024 janë trajtuar në total 1094 ankesa, nga këto 510 ankesa me vendime arkivimi dhe 94 ankesa me vendime verifikimi, ndërsa ankesat e trajtuara me vendimet e hetimit disiplinor rezultojnë 10 ankesa.
* Janë kryer 4 inspektime tematike, për të cilat janë publikyar raportet e inspektimit në faqen zyrtare të ILD.
1. **Karakteristika kryesore të performancës së shpenzimeve**

Gjatë 8 mujorit të vitit 2024, situata në lidhje me realizimin e shpenzimeve të buxhetit, krahasuar me planin e vitit 2024, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR.** | **Emërtimi** | **Plani**  | **Fakti**  | **Përqindja e realizimit** |
| 1 | *Shpenzime personeli* | 242,200 | 127,475 | 53% |
| 2 | *Shpenzime të tjera korente* | 32,400 | 20,063 | 62% |
| 3 | *Shpenzime kapitale* | 73,000 | 58,535 | 80% |
| **TOTALI** | **347,600** | **206,073** | **59%** |

Siç shikohet nga tabela e mësipërme, shpenzimet për ILD janë realizuar në rreth 53 përqind të planit për vitin 2024 për shpenzimet e personelit, për shkak se organika e institucionit nuk është e plotësuar, 62 përqind të planit për shpenzimet e tjera korente, ndërsa shpenzimet kapitale paraqiten me realizim në rreth 80 përqind përgjatë vitit 2024. Në total Inspektoriati i Lartë i Drejtësisëka një realizim faktik të shpenzimeve buxhetore në masën rreth 59 përqind.

1. **Informacion mbi volumin dhe madhësinë e ndryshimit të buxhetit.**

Për Buxhetin e Inspektoriatit të Lartë të Drejtësisëpër 8 mujorin e vitit 2024, situata në lidhje me ndryshimet në planifikim, paraqitet në tabelën e mëposhtme:

|  |  |  |  |
| --- | --- | --- | --- |
|  **Programet** | **Buxheti fillestar 2024** | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| Veprimtaria e Zyres se Inspektorit te Larte te Drejtesise | 347,300 | 347,600 | 300 |

Ndryshimet e planit gjatë 8 mujorit të vitit 2024 kanë ndodhur si rrjedhojë e shtesave nga akordimi i fondit të veçantë, në vlerën prej 300 mijë lekë.

1. **Komente dhe rekomandime**
* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”. Vërejmë që të dhënat e raportuara në raportin e monitorimit, janë sipas formateve të përcaktuara në këtë udhëzim në anekset përkatëse.
* Nga ana juaj paraqitja e raportit të monitorimit për periudhën 8M të vitit 2024 është bërë në përputhje me afatin e përcaktuar në udhëzimin nr. 14, datë 30.05.2023.
* Lidhur me përmirësimin e cilësisë së përmbajtjes së raportit të monitorimit rekomandojmë plotësimin e treguesve të performancës në nivel qëllimi dhe objektivi në aneksin 4 *“Raporti i realizimit të treguesve të performancës së programit”*. Për plotësimin e tyre rekomandojmë:
	+ Plotësimin e treguesve, përcaktimin e njësisë matëse në kolonën përkatëse, si edhe të plotësohet kolona e treguesve faktikë me vlerën që është realizuar faktikisht për periudhën nëse janë të matshme për periudhën.
1. **Publikimi:**

Raporti i Monitorimit për 8M e vitit 2024, është publikuar në faqen zyrtare të Inspektoriati i Lartë i Drejtësisë.

Linku: <https://ild.al/sq/programi-i-transparences/buxheti-i-zyres-se-inspektorit-te-larte-te-drejtesise/>